gentaiscool/nusaparagraph_emot huggingface dataset:
Ana sing jenenge emosi ning jerone alam bawah sadar, yaiku emosi sing kadang ora bisa dipahami amarga kesel sing kependhem pirang-pirang taun. Emosi iki sing marai wong sering kena gudho kanggo muring-muring utawa marai mangkel tanpa sebab yen dipancing sitik karo wong sing ana ning sekitare. Sing dadi masalah yen emosi iki wis diempet suwe amarga sifat emosi iki kaa bom wektu sing bisa mbledos kapan wae. Kadang yen wes muring-muring iki marai lega, nanging ya kadang nggawe masalah sing anyar amarga wong sing ana ning lingkungan kuwi bisa bingung. Emosi sing ora bisa dikendalikake iki bisa dadi gejala depresi serius yen ora cepet ditangani. 

Emotion: angry
Pas dolan nang Kota Onde-Onde, aku biasane numpak bis teko Kota Pahlawan sekitar sejaman. Nah pas iku aku lunggoh jejere mbak-mbak sing ketoke se isek kuliah mergo gowo jas salah sijine almamater PTN sing ono nang Kota Pahlawan. Nah pas mlaku oleh setengah jam, wong sing pinggire mbake maeng sing lungguh kursi baris jejere iku moro-moro mutah-mutah. Nah mbake iku moro-moro koyok gedeg ambek piye ngunu, terus koyoke nag tak delok raine iku koyok mangkel ambek jijike pol mergo delok utahe sing ancene ora kadahan nang kresek. Mari ngunu mbake maeng madek nang sebelah pinggirku mergo ora gelem delok maeng. Akhire tak kongkon ngaleh nang panggonanku menisan mergo wong koyok ngunuku biasane iso ketularan mutah-mutah.

Emotion: disgusted
Getun sing paling jero sing dirasakake Ani yaiku ora bisa ndampingi bapake sak durunge bapake seda. Bapake Ani wis lara diabetes lan darah tinggi suwe banget. Pas sak durunge seda, bapak ora sadar lan kondisine tambah mudhun. Pas  kuwi Ani uga lagi kerja ning Jakarta lan ora duwe wektu kanggo cuti. Ani dikabari yen bapake seda kuwi pas dekne lagi ana proyek ning Bandung. Banjur pas dikabari bapake wis kritis, Ani langsung golek bisa nang Semarang, yaiku nang omahe wong tuwane. Ning perjalanan, Ani dikabari maneh yen bapake wis seda. Pas dikabari kuwi, Ani langsung nangis las ngerasa getun amarga nelangsa ora bisa ndelok bapake kanggo sing terakhir. 

Emotion: sad
Coulrophobia yaiku salah siji jenis fobia sing wedi marang badut. Sejatine badut iki lucu lan uga ngewenehi hiburan kanggo para bocah cilik. Nanging badut iki bisa dadi medeni amarga ning sebagian wong, badut kuwi bisa ngelakoni kegiyatan sing ana ning njaba nalar lan ora tinemu pikiran. Apa maneh sak uwise ana film psikopat sing ndadekake badut dadi lakon sing utama. Phobia iki ora merujuk marang gangguan mental nanging marai gangguan cemas sing uga ngganggu panguripan menungsa. Penyebab fobia iki yaiku amarga nonton film, ana peristiwa sing marai trauma, lan percaya yen badut kuwi salah siji sosok sing medeni lan nggawa apes.

Emotion: fear
Biyen pas aku sekolah, aku ambek koncoku iku sak kelompok pas waktu balbalan. Nah pas deke iku dikongkon nyaduk bale deke iku senenge megilan polah ancene deke wes suwe ora nyaduk bal nang ngarepe kiper langsung. Pas deke jipek ancang-ancang terus nyaduk, tibake moro-moro telonone suwek nak mestake. Bocah-bocah sing ero langsung guyu kabeh soale suarone banget titik. Yo asline salahe dewe polahe deke ora gelem salin seragam olah raga tambah gowo telono sekolah akhire yo jebol ambek suweke iku maeng yo rodok luwong titik. Mari ngunu deke ora sido nerosno balbalan maeng polahe telonoe suwek ambek kisine soale didelok bocah akeh.

Emotion: shame
Salah sawijining hormon sing uga ana pengaruhe karo emosi yaiku hormon endorfin. Endorfin iki dihasilake saka sistem saraf pusat lan kelenjar pituitari. Hormon iki uga ngaruh karo tingkat stres, prasaan seneng, lan uga kekebalane awak. Menungsa bisa ngerasa luwih tenang lan luwih anteng pas ngadepi masalah amarga hormon iki. endorfin iki dikandung panganan kaya cokelat lan es krim, amarga wong yen lagi suker utawa lagi nesu tanpa sebab, ngonsumsi es krim lan cokelat iki bisa marai seneng. Zat iki uga bisa marai nyaman lan bisa marai emosi luwih stabil, kamangka hormon iki dihasilake pas lagi ngguyu utawa ngelakoni babagan sing disenengi. 

Emotion: angry
Kabeh uwong mesti tau duwe pengalaman sing paling elek ang uripe. Nah pengalaman sing paling elek nag jero urip yaiku perkoro sing garai dadekno roso mangkel utowo geteng nag jero ati. Tapi ono sing sampek nemen yoiku dadekno sedehe ati. Roso koyok negene iki nag dibarno utowo diterus-terusno nag jero ati tambah dadi ora karuan mangkane kudu ati-ati ambek pengalaman sing koyok ngene iki. Soale pengalaman ngene iki nag wonge ora bijak iso dadekno perkoro sing luweh nemen ambek nyisakno dampak nang mentale wong sing duwe pengalaman iku maeng. Dadi pengalaman sing koyok ngunuku nag iso didadekno pengalaman urip sing iso gawe sange nag masa sing atene tekok.

Emotion: sad
Coro iku ancene gampang dipateni tapi akeh wong sing jember ambek gilo nag petok, saking gilone kadang wong wedok sampek berok-berok barang nag petok, padal diantem pisan yo cemet. Pas ditakone sing garai gilo ambek jember iku opo. Jawabane yoiku bentuke sing kelem-kelem nang weteng ambek gendur-gentur iku sing garai gilo, terus mlayune sing gelek ngajaki uwong iku sing marakno jember, terus ono maneh sing paling mangke yoiku ambune sing ora enake pol. Iku lagek siji nag jumlahe pirang-pirang opo gak semapot nag ancene wong iku maeng jijikan ambek sing jenenge Coro maeng. Yo ben omah iku maeng ora ono corone yo gelek-gelek ae diresiki ben ora ono Corone.

Emotion: disgusted
Koyok tahun-tahun biasane, omahku iku mesti dadi langganan gawe ngelaksanakno Halal Bi Halal. Selain mergo mbah uti sing saiki onok nang kene, omah iki sisan dadi panggon sing lumayan luas gawe nampung akeh uwong. Sing paling malesi iku nek wes buyaran, pasti bakal numpuk akeh banget sampahe. Mama ambek adekku sing wedok bagian ngeringkesi, terus engkok aku dikon ngguwak kabeh sampahe nang TPS cedek omah. Untung ae iku kresek sampahe wes didobeli, dadi gak sepiro jijik. Aku numpak mobil soale ancen sampahe seakeh iku. Pas wes tutuk, aku metu teko mobil dan njupuk kantong isi sampah iku mau. Ndelok sampah sing numpuk sak mono akehe nang TPS, marakno aku cepet-cepet nguncal kantong sampah mrono dan cepet-cepet moleh sisan. Temenan, aku gak isok suwe-suwe soale wes girik-girik nemen.

Emotion: disgusted
Salah siji alesan uwong kenek demam panggung iku soale wedi ngelakoni kesalahan mergo nge-blank dan maleh gak eroh opo sing kate diomongno. Makane kabeh public speaker iku mesti nekeno nek awak dewe wajib gawe nguasai materi sak durunge nampil ndek duwur panggung. Nek awak dewe iku wes nguasai dan paham ambek opo sing kate diomongno, awak dewe isok luwe gampang ngomong dan luwe gampang sisan ngelakoni improvisasi. Mbulet e koyok yaopo mergo lali materi, awakmu bakal tetep isok nyambung gawe ngomong dan gak bakal ngomongno topik ndek luar pembahasan iku mau. Dadi gawe awakmu kabeh sing kate ngomong ndek ngarep audiens, ojok lali gawe kuasai materi yo rek.

Emotion: fear
Aku kuliah neng jurusan Sastra Indonesia. Pas jaman kuliah biyen, aku tertarik karo bidang pernaskahan kuno. Salah siji matkul sing berkaitan soal naskah kui, kodikologi. Elmu kui sinau perkoro opo-opo wae sing ono hubungane karo naskah, termasuk sejarah pemusnahan naskah. Aku tau nemu buku sing judule Penghancuran Buku dari Masa ke Masa. Aku kepengen banget duwe buku kui soale ono kaitane karo naskah kuno. Sayange, pas kui aku gur iseng-iseng neng toko buku, dadi ora nyepake duwit. Tak pikir aku bakal tuku buku kuwi kapan-kapan waelah. Nanging rong sasi seko kui, buku kui wis ora ono. Getun banget rasane. Aku golek neng toko buku sijine tetep durung ketemu. Akhir-akhir iki, pas aku delok toko buku daring, aku nemu bukune kui. Saiki, aku seneng mergo iso duwe buku kui.

Emotion: happy
Wedhok utawa lanang mesti duwe masalah ora percaya karo bentuk awak lan ora wani ndelok kaca amarga bentuk awak sing kurang apik. Masalah iki bakal ngaruh ning urip sabendinane, ditambah yen wong ning sekitare kuwi ngelek-ngelekake bentuk fisike. Nanging, sak liyane nutup kuping, sing perlu dilakoni yaiku evaluasi marah awake dhewe kaya kekurangan apa wae sing perlu didandani lan kira-kira apa sing bisa marai wong seneng ndelok awakdhewe. Yen evaluasi kuwi bentuke membangun lan apik kanggo kesehatan fisik lan mental ya ora ngopo-ngopo. Banjur sing bisa nambahi semangat yaiku akeh golek kanca lan ora malah nutup pergaulan saka wong jaba. 

Emotion: angry
Amarga nonton film pocong, adhiku dadi wedi lunga menyang jedhing dewenan. Dekne kelingan adegan sing ana ning film yaiku pas pocong kuwi nginceng saka nduwur plafon amarga jedhing ning omahku iki bukaan nduwur, Nanging pancen dasare bocahe lucu yen dikerjani, bocahe tak kancing saka njaba lan dekne bengok-bengok amarga lampune uga tak pateni. Pas wis krungu dekne meh nangis, baru tak buka lawange. Nanging, pas tak buka dekne malah meneng wae. Sesuke, dekne langsung panas lan ora bisa ngomong. Aku ngerasa salah. Banjur ana Pak Kyai nang omah lan jarena adhiku iki ketemplekan penunggu jedhing. Saiki aku sing wedhi dewe. 

Emotion: fear
Utang yoiku termasuk nyelang duwek nang wong liyo terus pas balekno maeng iku duweke maleh nambah. Nah perkoro maeng iku iso ae dadekno wong sing ngelakoni perkoro iku maeng maleh isin mergo ono sing nganggep perkoro iku termasuk aib nang uripe. Nah contohne wong sing nganggep iku maeng dadi aib yoiku wong sing biasane dianggep sugeh ambek wong sing ono nang pinggir-pinggire mari ngunu konangan utang nang wong liyo contohne koyok wong Bank ambek liyane maeng. Terus sing garai isin iku maeng asline yo ora mergo utange maeng. Tapi yo martabate maeng sing wes kadung apik nang motone wong akeh, tapi polahe perkoro sing ora kekiro akhire utang maeng.

Emotion: shame
Mbarine moleh kerjo, aku dijaki karo koncoku mangan nang Warung sing jarene dodolan sego goreng paling enak sak dunyo. Rodo alay seh kata-katane, tapi tak iyoni ae. Pas tutuk kono, dadakno panggone nguantri pol saking ramene. Koncoku ngomong, saking enake sampe akeh uwong sing rela gawe ngantri sak suwe iki. Aku mulai percoyo. Mbasio dowo, tapi ngelayanine iku cepet dadi gak kudu ngenteni suwe. Ben cepet, aku madakno pesenanku karo tekne koncoku ae. Gak suwe, rong piring isi sego goreng dikekno. Awak dewe mangane lunggo nang pinggir jalan mergo gak onok kursi maneh. Rasane ancen enak sih. Tapi pas tengah mangan, moro aku nemu rambut nang segoku. Aku langsung mukok dan ngingkirno piringku. Mbasio enake koyok yaopo, gak kolu aku mangan terus onok rambute koyok ngono.

Emotion: disgusted
Saiki wes jamane edan ora karuan. Nag endi-endi ono montor ambek sepeda montor. Terus saking akehe maeng yo akeh macet sampek garai wong ngamuk nag ono macet soale saking pegele, terus dikongkon ngenteni macet sisan, mari ngunu, ditambahi panas apane gak tambah srengen. Nah nag pengen ora srengen nag pas macet, iku kudune ngeringekno musik utowo hibur awake dewe ambek joget-joget iku yo apik wae, utowo ngombe es ben tambah seger. Tapi nag wong sing wes kadong bingung yo ora mikir ngunu soale wes kadong emosi nag ndalan. Masio ngunu, kudune wong sing omosi iso jogo awak ben ora dadekno perkoro sing elek nang dalan.

Emotion: angry
Sing jenenge menungso iku pasti nduwe hawa nafsu gawe ngelakoni hubungan seksual, iku normal kok. Cuma hawa nafsu iku kudu diempet dan gak oleh diumbar-umbar sisan. Akhir-akhir iki, lagi akeh pol wong wedok sing ngeluh pacare iku njaluk gawe ngenthu padahal durung sah. Utowo istri sing ngeluh nek bojone selingkuh mek mergo gak puas pas ngelakoni aktivitas seksual dan milih ngenthu karo perek nang njobo. Kasus koyok ngene iku wes uakeh pol nang Indonesia. Tapi sumpah yo, lanangan sing isi uteke selangkangan tok iku nggilani pol. Padahal urip iku isine gak mek ngenthu tok, sek akeh sing kudu dicandak gawe urip. Lanang sing apik iku sing bertanggung jawab dan isok njogo hawa nafsune, gak mikir perkoro ngenthu tok.

Emotion: disgusted
Harta karun iki dudu mesti bentuke perhiasan, nanging uga bisa bentuk naskah lawas sing ditulis karo para raja amarga tulisan utawa naskah lawas iki dadi wujud uripe wong jaman semono. Salah siji panggon utawa skriptorium kanggo nyimpen naskah iki ana ning Pakualaman. Pakualaman iki termasuk salah siji panggonan sing paling rapi lan bisa ngerumat naskah-naskah iki. Naskah ning Pakualaman iki dijaga rapi, kajaba ning masjid Pakualaman amarga jarang ana sing weruh. Nanging pas ketemu, uga langsung dadi peninggalan sing disimpen, yaiku al-quran sing isih nganggo kertas lawa. Kamangka, naskah lawas iki bisa dadi harta karun sing larang ning jaman biyen. 

Emotion: surprise
Dias duweni alergi urang. Nalika dheweke mangan urang, awake langsung abang kabeh. Wingi pas mangan bareng karo kanca-kancane, dheweke ora ngerti ana salah siji panganan sing ngandung urang. Pas mangan iku, awake Dias langsung ketok abang kabeh, kerasa gatel, lan dheweke langsung sambatan sesek ora bisa ambekan. Kanca-kancane sing ndelok langsung padha gupuh lan langsung nggawa Dias ana ing rumah sakit. Sawise ana ing rumah sakit, Dias langsung dipriksa karo dhokter lan perawat. Iki dadi dina sing paling medeni lan nyedihna kanggo Dias. Dheweke janji karo awake dhewe kanggo ngati-ati nalika mangan apa wae lan mesti nggawa obat alergi sing digawa saben dina.

Emotion: sad
Akeh wong sing setuju yen senajan pademi COVID-19 wis rampung, wong ning panggon umum iki kudu tetep nganggo masker kanggo perlindungan pribadi lan njaga protokol. Babagan iki isih ana hubungane karo kampanye kesehatan sing njelasake yen efek pandemi iki isih dawa. Wong saka macem-macem umur nduweni imun sing lemah lan gampang lara. Efek iki arane long covid. Penyakit sing ditimbulake uga manika werna. Mulai saka pernapasan, rambut rontok, kanthi pencernaan. Wong sing wis sepuh sing mau sehat, saiki gampang lara. Penularan penyakit saka idu iki dadi pencegahan sing paling utama saka long covid utawa efek COVID-19 ing jangka wektu sing dawa. 

Emotion: disgusted
Neng donyo kerjo kui, biasane awak dhewe kudu manut karo atasan utowo bos. Nanging bos kui uga menungso sing iso duwe salah lan tabiat sing olo. Timabange awak dhewe ngerasani lan misuh-misuh atasane dhewe neng burine, awak dhewe mending ngomogon neng dheweke supoyo iso ketemu solusine. Sing kesiji, awak dhewe kudu golek wektu sing pas. Atasane kui biasane sok stres dhewe mergo duwe tanggung jawab sing okeh lan abot. Awak dhewe kudu ngenteni tekan dheweke selo lan ora akeh pikiran. Nanging, awak dhewe kudu ngomong secepete yen diroso opo sing arep diandani kui sifate mendesak. Sing keloro, awak dhewe kudu nganggo unggah-ungguh pas ngomong neng bos dhewe. Awak dhewe kudu ngagnggo boso sing ales lan ora nganggo emosi. Yen cara omong dhewe ora bener, atasane dhewe iso ora gagas maksud intine seko opo sing disampeke.

Emotion: angry
Kanggo wong sing duwe trauma pas waktu cilik ancene bekas sampek gede. Trauma pas waktu cilik iku maeng iso kedaden teko pirang-pirang perkoro koyok kurange roso sayang teko wong tuo, saking wedine ambek opo-opo, terus ambek geleke diwedekno ambek wong tuone. Lah nag pengen ngilangno trauma iku maeng yo iso ae. Salah sijine cara sing dianjurno teko menteri kesehatan yaiku jajalen cerito ambek wong sing mbok percoyo, ceritakno utowo omongno opo sing dadekno awakmu iku trauma soale iku bakal dadekno awakmu ngerti opo sing garai awakmu trauma terus iso gal saitik ngadepi trauma iku. Mangkane nag duwe trauma ojo isin kanggo cerito nang wong sing kenek dipercoyo. Dadi cerito iku yo perlu, mangkane ceritakno opo masalahmu ben iso ngadepi masalahmu.

Emotion: sad
Ana sing ngomong yen pengen ndelok kualitas negara, wong kudu ndelok jedhing sing ana ning negara kuwi. Sistem sanitasi iki uga bisa mbuktikake anane menungsa sing beradab apa ora. Akeh wong sing mbangun gedung apik nanging lali yen toliet uga penting banget. Ning negara kaya Tiongkok lan India, toilet kuwi dianggep bagian sing rusuh nanging ya akeh wong sing ora gelem ngeresiki toilet. Sistem penyiraman lan banyu sing kurang apik uga ndukung toilet sing rusuh lan nggilani ning negara iki. Amarga kuwi, masalah toilet, Jepang bisa luwih maju lan luwih resik. Saka teori sing ana, Jepang uga bisa dadi bukti yen sistem sanitasi negara apik, berarti wonge uga luwih maju. 

Emotion: disgusted
Pas awit-awitan aku kulia nang kota gudeg, aku ngekos ambek koncoku sing ono nang daerah kampus, omah iku ancene bangunane teko kayu terus rodok lawas. Nah pas isuk mari subuh koncoku sing ate nang jeding iku moro-moro balik nang jero kamar maneh ambek ngomong nang aku nag deke iku mangkele pol ambek raine iku koyok wong sing gilamen. Terus bocahe maeng ngongkon aku delok balene kos-kosan maeng, terus aku metu teko kamar kanggo delok balene kos, tibake bek irek-irek ambek ambune amise pol. Yo pantes se, nak koncoku jember ambek jijik karo perkoro maeng mergo deke ambek amis-amisan ae mangkele ora karoan opo maneh ambek irek-irek sing bek sak balene omah yo tambah ora karoan mangkele.

Emotion: disgusted
Beberapa pakar ngomong nek marah tanpa penyebab iku nyambunge ambek penyakit mental. Nek awakmu wes ngeroso nek awakmu sering marah tanpa penyebab, awakmu kudu cepet-cepet ngatasi iku sebelum terlambat. Pertama, awakmu kudu ngenali disik opo sing marakno aku marah teko hal-hal sing remeh disik. Opo mergo kurang turu utowo stres mergo kerjaan sing numpuk. Nek ngono, berarti perbaiki pola turu ambek istirahat disik, ojok nyekel kerjoan disik. Nek rong hal iku wes tuntas tapi awakmu sek tetep marah tanpa sebab, kudu cepet-cepet ketemu ambek psikolog utowo psikiater. Sopo eroh awak dewe ancen onok gangguan mental sing kudu ditangani ambek ahline.

Emotion: angry
Pas SMA aku neng kelas IPS 3. Kelas iki sio diomongi sing paling solid sak angkatan. Kekompakane kui ketok seko, awak dhewe kerep ngerayake ulang taune cah-cah. Biasane, awak dhewe kui awak dhewe lakoke pas wis rampung jam pelaran. Awale kui, biasane cah-cah gawe drama sing marake wong sing ulang taun kui bingung nek ora wonge kui digawe nesu. Dramane wis tekan klimakse bar kui wonge digarapi. Bar rampung kui, kelas dhewe kui koyo pecah. Kabeh meja lan bangku neng kelas kui posisi podo ora karuan. Neng ngarep kelas akeh genangan banyu bar nyiram wong sing ulang taun kui. Neng jobine akeh bekas tepung lan endog mentah sing wis rampung dipel, ambu amise kui ora ilang-ilang. 

Emotion: surprise
Biyen pas aku isek cilik mbahku iku loro hernia. Terus nag pengen waras iku ancene kudu dioperasi. Tapi mbah iku ngomong ora opo-opo pas dikongkon operasi sing penting waras. Pas menesoke deke ate dioperasi tibake deke iku wedi soale ono wong sing mari dioperasi terus kenek perban sing ora karoan. Tapi mbah masio wedi deke isek mekso budal soale pengen waras. Masio aku sing ora operasi delok wong sing teko operasi iku jibrat terban ambek awake iku bek ambek terban mesti rodok mengkorok ambek wedi pol. Tapi sing jenenge wong tomboh gelem gak gelem yo kudu budal ben waras. Soale nag ora ngunu kapan warase. Tomboh kan ora ero nag endi panggonane.

Emotion: fear
Aku ora kepikiran kanggo duweni tas kulit. Regane tas kulit iku bisa tak bayangke bakal larang banget, nanging aku uga tetep duwe impen kanggo tuku tas iki. Wulan iki, dhuwitku wis cukup kanggo tuku tas kulit. Aku langsung mlebu ana ing toko sing dodol tas kulit sing tak goleki. Aku seneng banget akhire bisa nemu tas kulit sing wis takpengin tekan suwi. Tas kulit iki warnae soklat tuwa, digawe asli saka kulit sapi. Duweni motif kaya kulit jeruk lan gedhene kurang luwih 29 centimeter. Pas kanggo aku sing ora pati seneng tas sing gedhe banget lan butuh tas sing cilik kanggo mlaku-mlaku.

Emotion: happy
Aku ambek konco-konco sak kelas tau melok diklat sing diadakno ambek kampus. Pas iku ono bocah sing ancene rodok meleleng akire bocah-bocah sepakat kanggo nggodoi bocah iku sampek nange ben ora mleleng maneh. Pas iku aku ketepakan dijak kanggo gawe perkoro sing ancene gawe bocah iku ben jumbul disek. Nah aku ambek panitian sing liyane ancene sengojo nyedakno Hp-ne bocah iku maeng soale angger ono acara diklat utowo agenda diklat bocahe ora tau melok diklat tambah foto-foto ambek hpne terus. Akhire bocah iku maeng bingung soale Hp-ne moro ilang padahal wes gelebokno tas pas turu. Sakibg bingunge bocahe iku maeng akhire nangis-nangis jenenge bocah wedok yo mesti ngunu. Akhire panitia maeng nyelok bocah iku maeng nang ngarek pas acara iku ate ditutup. Terus hp iku maeng dibungus karo model hadiah soale bocah iku maeng dinobatno dadi peserta sing paling rajin. Nah terus bocah iku maeng jumbule ora karon soale deke langsung ngerti nag deke digodoi. 

Emotion: surprise
Yen ditakoni apa pengalaman ing urip sing paling nyenengke yaiku bisa kuliah ana ing manca nagari. Kanggo wong sing mikir sesok mangan apa wae isih angel, bisa kuliah ing manca nagari lan ora mbayar babar blas iku kaya ketiban rejeki saka langit. Nanging bisa kaya ngene uga ora gampang. Akeh perjuangan sing kudu dilakoni. Salah sijine yaiku kudu sregep golek info babagan beasiswa kanggo kuliah ing manca nagari. Yen wis nemu info iku, aja lali kanggo nyepakna kabeh dokumen, nyepakna mental kanggo ujian, lan liyane. Mula nalika duweni impen kuliah ing manca nagari, ayo sing sregep golek info beasiswa ya!.

Emotion: happy
Aku ngerti rasane, paling ora aku iso ngebayangke, yen salah mlebu toilet kui rasane isin. Nanging sing marake aku mikir kui kok ono wong sing iso salah mlebu. Padahal, toilet kanggo lanang lan wedhok kui bedo banget. Perbadaane sing paling cetho kui iso awak dhewe seko lambange. Sing lanang kui biasane nganggo werno biru lan sing wedhok wernone abang enom. Nanging aku isih paham yen ono sing salah senadyan wis dikei lambang neng ngarep lawange, soale sok-sok lambange kui ora cetho. Naning jerone kui bener-bener bedho. Perbadaan sing paling mencolok kui yen neng toilet lanang kui mesthi ono panggon pipis sing karo ngadeg. Yen ora ono kui, cehto banget, kui toilet kanggo wedhok.

Emotion: shame
Wong kang seda amarga bencana kuwi pancen ora bisa disangka lan kadang ngewenehi rasa duka sing jero. Nanging keadaane mayit sing seda iki ora dipikirake karo relawan amarga akeh sing fokus karo sing isih urip, apa maneh yen bencanane kaya tanah longsor utawa gempa sing marai angel golek area pemakaman. Ora ana penyuluhan sing nuturi piye carane ngerumat mayit ning pengungsian. Kamangka, akeh pengungsi sing isih setenda karo keluwarga sing wafat. Mayit iki bisa nularake penyakit yen ora ndang dirumat. Amarga kuwi, sak liyane butuh dukurang materi, ayo dadi relawan sing cerdas lan luwih maksimal amarga wong sing wis wafat iki uga butuh dirumat lan diregani.

Emotion: sad
Ketemu karo jodho kang wus suwene ditunggu-tunggu pancen nekakake rasa bungah tumrap kakung lanputri apadene tiyang sepuhe. Mula ora mokal yen akeh wong gawe acara resepsi kanthi ngundhang tamu-tamu kang akeh supaya regeng anggone duwe pesta. Ing suwalike pesta resepsi mau, aku ngajak kowe kabeh kanggo negesi maneh, sakjane apa ta surasane palakrama utawa menikah kuwi. Miturut artikel ing idn.times, palakrama kuwi ngemu surasa ing antarane: Palakrama kuwi minangka samubarang kang ngiket antaraning priya lan wanita supaya kekal anggone amemangun bale wisma. Tegese, palakrama kuwi ora katindakake kanggo nuruti gengsi wae, sebab kudu kajaga salawase. Loro, palakrama kuwi minangka janji ing sangajenging Gusti kang Maha Kawasa. Tegese, ukara salebeting ikrar akad ora kena kanggo dolanan, awit kuwi mau minangka janjining priya katur dhateng wali apadene dhateng Gusti. Telu, palakrama uga kudu duwe visi mujudake bale wisma kang sakinah, mawadah, warahmah. Tegese, antaraning priya lan wanita kudu bisa dadi partner kang gawe ayoming siji lan sijine, supaya ora gampang nekakake padudon.

Emotion: happy
Debt collector yaiku salah siji pihak ketelu ning urusan utang piutang sing wis diatur ning undang-undang. Fungsi debt collector iki yaiku nagih utang kanggo kelancaran kredit ben ora macet lan ora ngalangi nasabah liyane. Wong sing dadi debt collector iki tanggung jawabe gedhe amarga kudu mudhun ning lapangan kanggo ndandani kabeh aluh utang piutang lan biyasane sing dipilih yaiku wong sing galak, tegoan, nanging uga pinter negosiasine. Wong sing diwenehi tugas kanggo nagih utang iki kudu duwe kepribadian sing teges lan uga ngerti omah nasabah, jadwal penagian, lan jadwal utang jatuh tempo uga jaminan sing bisa diwenehake yen kreditur ora bisa mbayar, kamangka ning kampung profesi iki paling diwedeni. 

Emotion: fear
Bencana alam kuwi bisa dadi trauma seumur urip sing angel dilalekake, apa maneh kanggo bocah cilik sing durung ngerti carane mitigasi lan ora ngerti piye carane antisipasi karo trauma. Kanggo relawan, ana cara-cara sing bisa dilakoni kanggo ngilangake trauma iki. Kaping pisan, relawan iki bisa ngejak kerjasama karo komunitas peduli anak kanggo ngewenehi fasilitas edukasi kaya kelas uga bacaan sing bisa kanggo pemulihan ning pengungsian. Kaping pindho, relawan uga bisa ngadakake acara dolanan bareng ben ngurangi trauma bencana alam amarga sing paling dijaga kuwi yaiku kondisi mentale anak-anak ning pengungsian. Kaping telu, relawan uga bisa ngajar ning pengungsian ben ana kegiatan edukasi kanggo anak-anak. 

Emotion: sad
Akhir-akhir iki, jeneng Pandawara Group iku lagi rame banget diomongno. Hal iku mergo konten e mereka nang TikTok lagi viral pol. Pandawara Group iki nduwe konten gawe ngeresikno saluran irigasi sing wes ketumpuk karo sampah dadi sampe resik maneh dan bener-bener bebas teko sampah. Ndelok arek limo iku ngeresikno sampah sing wes numpuk uwakeh koyok ngono iku marakno aku salut pol seh. Dan baru kali iki aku ndukung konten sing viral. Soale biasane konten sing viral iku mesti gak jelas, kecuali konten teko Pandawara Group. Kudune konten koyok ngene iki sing terus didukung. Dadi gawe awakmu kabeh rek, terus dukung konten resik-resik sampah teko Pandawara Group iki yo.

Emotion: disgusted
Tradisi kanggo mengeti dina kematian kuwi salah sawijine ngiling-ngilingake weton keluwarga. Ing budhaya Jawa. mengeti weton iki penting kanggo keluwarga. Misale kaya wong kang arep rabi nanging duwe sarat tanggal nikahan iki ora oleh padha karo geblak sedane wong tuwa utawa keluargane. Iki budhaya sing ana pro lan kontrane amarga perkara wektu nikahan. Ana pendapat sing setuju amarga dadi wujud kinurmatan kanggo anggota keluwarga sing wafat. Nanging ana sing ora setuju amarga wong sing seda kuwi ya beda karo sing isih urip. Ana tanggal sing ora bisa digawe nikahan amarga kehalang cuti lan liyane. Nanging sing isih akeh ning budaya timur yaiku ngindari dina kematian anggota keluwarga kanggo dina nikah. 

Emotion: sad
Pas ketigo wingi iku akeh wong sing nang sawah nag bengi soale ngrobyak tikus ben ilang tikuse. Pas iku aku ambek koncoku sawah pinggire kuburan. Koncoku iku moro-moro nyudohno nag ono Banas Pati. Rupane iku asline medeni uwong ambek gak ono wong sing bakal wani marek soale nag pinggir-pinggir awake iku ono genine mbulat-mbulat koyok bediang sing gedene megilan. Nag nang film iku koyoh tokoh Flame nang film Fantastic Four. Terus deke iku mumbul ngawang nang duwur-duwur omah ambek wit-witan. Ambek glundung-glungung ngunu. Aku sing wes keweden mlayu koncoku tambah wes banteri megilan sakpek ora ketok, mboh ngilang nang endi. 

Emotion: surprise
Dino iki Devina dikeki wektu prei karo kantore. Sing biasane kerjo terus ket Senin sampe Minggu, akhire isok prei. Devina gak gelem nyia-nyiakno kesempatan iku dan langsung budhal gawe me-time. Tujuan awale iku nang salah siji kafe favorit e. Mergo rame, de’e kudu rela gawe ngantri nang ngarep kasir e. Pas enak-enak ngantri, moro-moro onok pelayan sing gak sengojo nyenggol awake Devina. Siale maneh, kopi sing digowo pelayan iku mau utah nang klambine. Mergo iku, klambi putihe Devina dadi ireng kabeh. Devina jelas emosi lah, akhire maleh ngomeli pelayan iku terus terusan. Mbasio pelayan iku mau wes njaluk sepuro, Devina tetep ngomel gak mari-mari.

Emotion: angry
Deni sakno ndelok adhike. Wis 2 dina, adhike ora gelem metu teka kamar. Ning kamar uga mung nangis nganti ora arep mangan. Adhike Deni kaya ngene amarga mari ditinggal karo Bapak Ibune pegatan. Wis setaun kepungkur, rumah tanggane Bapak Ibune wis ora apik. Saben dina gelud, ilok-ilokan, pisah panggon turu, lan ora nyapa senajan sak omah. Akhire minggu wingi Bapak lan Ibune mutusake kanggo pegatan wae. Deni lan adhike melu karo Ibune amarga isih sekolah kabeh. Deni mesti mbujuk adhike supaya gelem metu teka kamar. Deni bisa krungu teka njaba lek adhike mesti nangis amarga isih sedih lan ora trima yen Bapak lan Ibune pegatan.

Emotion: sad
Wong nabung iku kudu disesuaino ambek penghasilan sak wulan. Tapi kadangan sek akeh uwong sing sek angel milah duit sing marai akhire gak isok nabung. Padahal onok akeh banget cara gawe milah penghasilan cek tetep isok nabung. Salah sijine sing paling gampang diterapno iku gawe aturan 50:30:20. Sing pertama, jupuk 50% penghasilanmu gawe kebutuhan primermu. Mulai teko bayar tagihan, tuku mangan ngombe, dan liyane maneh. Terus 30% iku khusus gawe kebutuhan sekunder ambek tersier, koyok ngelakoni hobi, belonjo, dolan, ambek liyane. Nah baru sisa 20% iku ditabung dan gak oleh dijupuk blas. Coba aturan iku konsisten dilakoni sampe sak taun, suwe-suwe awakmu gak bakal sadar nek awakmu wes entok tabungan akeh.

Emotion: happy
Trauma sing dijarno ae suwe-suwe isok nganggu uripmu dewe. Dadi mending diatasi cek awakmu isok berdamai ambek trauma mergo masa lalu utowo isok disebut trauma psikologis. Onok beberapa cara gawe ngatasi trauma psikologis iki. Siji, akui disik nek awakmu nduwe trauma dan luwe terbuka. Trauma sing dipendem dewe iku marai dampak traumane tambah nemen. Loro, maafno uwong sing terlibat teko kejadian masa lalu iku. Fokus nang masa depan, dan tekano nang utekmu nek jaman wes berubah dan uwong isok berubah sisan. Telu, mulai hadapi rasa wedi iku. Rasa wedi sing terus-terusan iku gak apik gawe awakmu dewe dan bakal ganggu rutinitas. Kuatno awakmu dan mulai berhadapan ambek rasa takut iku. Gak perlu langsung, alon alon ae. Papat, tatak dan sabar. Tatakno atimu gawe ngadepi iku kabeh dan yakin, terus ojok lali sabar. Proses ngadepi trauma iku dowo, dan gak isok grasak grusuk cek gak tambah kacau. 

Emotion: sad
Asline wong sing ora tau utowo ora biasa ngelakoni perkoro elek iku mesti ngeroso wedi ambek ora enak nang jero atine maeng. Nah sing garai atine wong sing ngelakoni perkoro elek maeng ngeroso wedi ambek salah iku asline yo pirang-pirang contohne koyok wedi konangan karo wong sing kenal ambek wong sing ngelakoni perkoro iku maeng sing akhire dadekno jenenge deke nang motone wong sing dikenal maeng maleh dadi elek ambek ora ono derajate utowo pantese. Mari ngunu kuwatir wong akeh ngerti nag deke iku tau ngelakoni perkoro sing ancene ora pantes dilakoni koyok perkoro kesalahan maeng sing iso dadekno deke iku kisinen mergo kesalahan maeng.

Emotion: fear
Ketemu idola kui kesempatan sing ora akeh wong duwe. Yen awak dhewe ono kesempatan kui, awak dhewe kudu manfaatke kanthi maksimal. Awak dhewe kudu nganggo klambi sing paling apik sing awak dhewe duwe. Yen perlu, awak dhewe tuku klambi sing kiro-kiro iso narik perhatian idolane dhewe. Sing keloro, awak dhewe iso nyiapke hadiah kanggo idolane. Hadiahe kui gampang digowo, soale biasane wong sing bakal dono uga bakal sesak. Ora mungkin gawa hadiah sing gede. Hadiah kui uga kudu ngewehi kesan, kudu bedo karo hadiah seko wong-wong liyane. Dadi hadiah kui, bakal diiling-iling terus karo idolane awak dhewe. Sing ketelu, awak dhewe kudu siap mental ben ora pingsan pas ketemu langsung.

Emotion: happy
Dina Minggu awan, aku diajak bapak menyang dealer Toyota ing daerah Jalan Adisucipto. Ngendikane Bapak, kancane pengin golek mobil anyar nanging durung bisa survei, mulane Bapak dijaluki tulung survei Avanza sing keluaran terbaru. Aku mandheg ing ngarep mobil Toyota All New Avanza. Bentuke semi minibus, amot kanggo wong 6-8. Yen disawang wujude, mobil kang warnane abu metalic iki kalebu dawa, awit dawane kurang luwih 4,3 meter, ambane 1,7 meter, lan dhuwure udakara 1,5 meter. Ing sisih kiwa lan tengene ana lekukan dawa mujur saka ngarep memburi. Yen ndelok wujud ban mobile sakjane dakrasa ya biasa wae, nanging velg e katon elegan. Aku matur yen kayane mobil iki cocok kanggo kancane Bapak sing golek tipe family car. Rong sasi sawise aku ngancani bapak, aku kaget lhakok mobil Avanza mau diterke ana omahku, aku takon Bapak. Sinambi mesem Bapak ngendika "Mobil Xenia kae tak ijolke Avanza iki le, sak BPKBne nganggo jenengmu, dirumat ya". Aku ora bisa ngucap apa-apa, mung bisa ngekep Bapak kenceng banget.

Emotion: surprise
Kanggo wong-wong sing tinggal neng daerah pegungungan kui, kondisi rem neng kendaraan ku dadi penting banget. Sebenere, rem kui penting neng kabeh medan dalan sing diliwati, nanging mergo pegunanan kui akeh dalan sing munggah midun kondisi rem sing selalu pakem kui dadi luwih penting. Yen misale, reme awak dhewe blong pas turunan kui iso gawe ciloko banget. Awak dhewe iso mlebu jurung mergo kui. Opo yen ora ngono awak dhewe iso nbarak kendaraan seko arah sing berlawanan. Neng gunung kui, dalane akeh sing kelok-kelok. Dadi iso wae awak dhewe ora iso delok kendaaran neng arah liyane seko adoh. Yen wis adep-adepan ngono medeni banget sih.

Emotion: fear
Biasane pas awak dhewe lagi butuh suatu barang kui digoleke angel banget. Dilalah, pas golek barang sing liyone barang sing digolek kui malah ketemu. Lan tetep barang sing lagi dibutuhku kui ora ketemu-ketemu. Opo iki cara Tuhan ngandani awak dhewe supoyo ngopeni barang sing bener opo meneh neng barang kui duwe nilai finansial lan fungsional sing duwur. Tuhan dadi kudu turun tangan langsung sendyan perkoro iki wis diandani karo wong tuwo berkali-kali. Opo malah barang sing ilang iki mergo awak dhewe ora tau dongo, dadi setan utowo jin iso gampang garapi awak dhewe. Jin sing lagi gabut utowo pengen ora  ono gawean deliki barang-barange dhewe bin misuh-misuh banjur doso misuh kui dicatet karo malaikat.

Emotion: happy
Yen bar nonton film horor kui, awak dhewe sok-sok wedi. Awak dhewe bakal ngebayangke demit sing awak dhewe tonton mau ngerti-ngerti jedul neng ngarep raine awak dhewe. Awak dhewe dadi ngeroso ora tenang opo meneh pas lagi dhewekan. Nanging, awak dhewe kudune ora wedi karo dedemitan kui. Demit kui mung salah siji tokoh seko crito neng film kui. Demite kui ora nyoto. Yen awak dhewe terus kepikiran karo demit-demit kui, awak dhewe malah iso ngebayangke sing ora-ora. Sing kudune awak dhewe ora delok opo-opo, nanging mergo kepikiran kui terus, awak dhewe iso ngedelok opo sing awak dhewe bayangke. Kudu awak dhewe ora perlu wedi yen bar nonton film horor.

Emotion: surprise
Sayah suwi sayah akeh banget wong sing sak karepe dewe karo wong liya. Akeh wong wing senengane nggarai kisruh ana ing kehidupan nyata utawa ing sosial media. Salah sijine wong sing gampang ngilokna babagan SARA utawa suku, ras, agama. Apa maneh ing sosial media wong bebas nulis apa wae lan ora ngerasa duweni salah amarga ngerasa aman wong liya ora ngerti raine. Nalika ana akun anonim sing nulis lan ngilokna babagan SARA, wis mesti iku kanggo ngadu domba wong liya. Mula yen ana kasus kaya ngono, kene ora oleh gampang kepancing lan cukup ora direken wae supaya meneng-meneng dewe wonge.

Emotion: angry
Pemeriksaan untu, lambe, lan uga THT iki penting banget ben tetep sehat amarga banyu idu lan cairan kuwi dadi media sing empuk kanggo nularake penyakit. Kamangka, wong liya ngerasa jijik amarga keciprat idu pas lagi ngomong lan uga wedi kena penyakit. Wong uga yen lagi lara disaranake nganggo masker ben ora nular. Kanggo wong sing jijikan apa maneh, mesti ngerasa keganggu ning panggonan umum. Iki uga ana hubungane karo tata krama. Amarga kuwi, awak dhewe yen wayah ngomong kudu dikontrol ben ora ninggalake jejak kaya cipratan idu, yen ngomong kudu sing temata ben tetep kepenak sing ndelok lan uga melu komunikasi. 

Emotion: disgusted
Wong sing seneng banget selingkuh biasane tipe wong sing ngerasa ora bersyukur lan ora puas karo apa sing diduweni. Saliyane iku wong sing seneng selingkuh iku biasane wong sing ora duweni rasa tanggung jawab. Akhire ora eling yen wis duwe pasangan lan akhire milih kanggo golek wong liya. Yen wis kaya ngene, mending kene ngalih wae supaya ora ngerasakna lara sing tambah nemen. Aja nganti ngewenehi sepura kanggo wong sing wis bolak balik nyelingkuhi kene amarga selingkuh iku penyakit lan bisa nggarai wong iku kumat maneh. Aja nganti kene akhire ngelarani atine kene dewe amarga wis duweni hubungan kari tukang selingkuh. 

Emotion: angry
Kabeh wong duwe idolane dhewe-dhewe. Kabeh wong uga kepengen ketemu karo idolane secara langsung. Yen wis kesamapain ngono, ati rasane seneng banget. Nanging awak dhewe tetep kudu jogo ben ora ngidolake wong berlebihan, opo meneh karo wong sing dadi artis. Soale, opo sing biasa awak dhewe delok neng TV kui, ora mesthi podo karo asline. Artis kui iso wae ngelakoke ramah neng ngarep kamera lan dadi ketok sengak pas awak dhewe delok langsung. Ono uga kasus, sing fanse ora dadi penggemaran artis kui mergo tabiate ora seapik sing dibayangke. Awak dhewe kudu iling yen artis kui uga menungso sing iso gawe salah. Lan mungkin artis kui tabiate seko ngono seko awal nanging tabiat sing elek kui ora tau kecekel karo kamera. Dadi awak dhewe duwe prasangka yen artis kui uripe lurus-lurus wae.

Emotion: happy
Saiki akeh wong sing sedeh polahe urip dewean. Padahal asline sedehe iku maeng ora polahe uripe sing dewean ora ono koncone, tapi polahe masalah sing biyen tau dilakoni pas ono koncone. Terus sing garai sedeh yo polahe kesalahan sing tau dilakoni maeng, mangkane nag pas tau ngelokni salah pas ono ewange urip iku jaluk sepuro iku luwih penting utowo ngomong ambek ijol pikiran iku penting ben ora rumongso urip dewean pas waktu masalah iku maeng wes kasep diadepi awake. Dadi nag awakmu pengen ora sedeh urip dewean, ceritakno utowo gembulo ambek konco-koncomu utowo silaturahmio ambek konco-konco sing ankrap utowo sing raodok akrab, sopo ngerti teko iku maneg awakmu iso ngadepi sedehe urip dewean mu.

Emotion: sad
Lita saben dina ngamuk amarga dikira kaya gotek utawa kayu sing duawa kanggo nggotek pencit. Dhukure Lita pancen ana ing dhuwure rata-rata bocah wedhok sing isih SD. Lita wis ana ing angka 170 senti dhukure. Sikile pancen duawa banget. Yen njupuk buku ana ing perpustakaan sakjane gampang banget apa maneh buku sing ana ing dhuwur. Nalika mlebu kelas dheweke kudu ndiluk sitik amarga lawange rada endhek. Iki sing nggarai Lita muring-muring soale diguda terus karo kanca-kancane. Mbuh diilokna kaya raksasa, mbuh diilakna kaya gotek, lan liyane. Nanging kadang Lita uga syukur marang Gusti amarga wis ngewenehi dhukur kaya ngene. Dadine Lita ora perlu olahraga maneh kanggo ndukurne awak.

Emotion: angry
Fobia spesifik iku salah siji jenis gangguan kecemasan sing kudune ditangani ambek tenaga medis. Tapi, fobia iku kadang isok diatasi dewe, salah sijine autophobia utowo fobia dewean. Cara gawe ngatasi autophobia tanpa bantuan psikiater iku koyok ngene. Siji, identifikasi penyebab rasa wedimu nek pas dewean. Ojok jarno rasa wedi iku mau ngendalikno awakmu, opo maneh uripmu. Loro, ojok jarno rasa wedi iku ngalangi pikiran ambek perasaanmu. Telu, nyandak kerjaan nang omah dewe, dan visualisasikno nek awakmu iku gak bakal kenopo-nopo nek awakmu dewean. Visualisasi iku mau isok marakno awakmu luwe pede ngatasi rasa wedimu iku mau. Papat, terimoen rasa wedi iku mau. Terus alon alon pertimbangno secara sadar nek awakmu iku gak perlu wedi soale iki bakal aman aman ae. Terakhir, paparan bertahap nang situasi sing marakno rasa wedimu iku mau. Metode pemaparan bertahap iki bakal ngelatih pikiran ambek awak ben isok beroperasi secara otomatis dan alami.

Emotion: fear
Pas dadi panitia lomba pitulasan, aku dibageni dadi divisi humas. Tugasku yaiku ngehubungi wong-wong sing bakal terlibat ana ing adicara iki kayata juri lomba, wong-wong sing diundang, lan liyane. Dina iki aku pancen lagi ora penak awak, dadine aku ngundur sesok kanggo ngehubungi juri lombae. Pas aku wis waras lan ning juri lomba, dheweke ngomong yen wis dikandani karo kancaku. Aku ngamuk banget. Iki penggaweanku kok malah dijukuk lan ora kandha aku. Jarene kancaku yen ngenteni aku waras bakalan kesuwen banget. Ya sakjane ora oleh ngunu, iki kan pancen tugasku. Yen pancen pengin ngewangi ya ora papa nanging ya kudu kandha dhisik supaya ora dadi misskomunikasj kaya ngene.

Emotion: angry
Renjun duweni dulur ing Amerika sing jenenge Mark. Renjun lan Mark durung tau ketemu maneh sawise Mark pindah saka Indonesia menyang Amerika. Wis kepisah kurang luwih 10 taun, dina iki akhire Renjun dolan menyang Amerika nyambangi Mark. Ing Amerika, Renjun ngentekna wektu saben dina kanggo dolan karo Mark. Dolan menyang cafe, mall, taman, utawa kadang mung ndelok film ana ing omah. Renjun seneng banget akhire bisa kumpul maneh karo Mark.Kaluwargane Renjun uga melu nyambangi kaluwargane Mark. Dadine iki dadi pakumpulan kaluwarga sing wis kapisah suwi lan adoh. Rong kaluwarga iku padha seneng banget bisa kumpul maneh senajan mung 2 minggu wae, amarga bapake Renjun isih duwe gawean ing Indonesia lan ora bisa prei suwi-suwi.

Emotion: happy
Wong sing wedi ambek panggonan sing durung dikenal utowo asing iku ancene wes lumrah ambek gelek kedaden. Tapi nag jarene wong sing penggaweane ngeluyur yo mesti ora masalah koyok ngunuku. Nah sarane wong sing gelek ngeluyur yaiku kanggo adaptasi ben wong sing lagek teko nang kono iku iso gembul ambek iso ngamati nang daerah kono karo cepet. Soale nag ora iso adaptasi mestine wong iku bakal keweden nag lapo-lapo. Mangkane adaptasi nang lingkungan ancene bener-bener dibutohno ben iso ngerti keadaan nang lingkungan sing dianggep anyar iku maeng. Terus sak liyane adaptasi wong sing gelek dolan biasane nyaranno kanggo ngamati lingkungan sing ono nag sekitare maeng.  

Emotion: fear
Ora salah yen ibukota Jakarta dadi peringkat siji kutha sing paling macet ning Indonesia amarga kutha iki uga dadi kutha sing paling sibuk lan uga dadi pusat ekonomi lan bisnis. Kutha Jakarta iki nduwe rata-rata kemacetan 63 jam per taun. Yen wayah jam normal, kemacetan ning Jakarta iki 21%. Nanging pas jam sibuk, persentasene munggah dadi 24%. Kemacetan ning Jakarta iki didominasi karo wong sing nyambut gawe saka kutha penyangga. Kemacetan ning Jakarta iki uga nyumbang polusi ning Indonesia, kamangka pas wayah pandemi, kutha Jakarta dadi luwih resik amarga kemacetan berkurang lan nambah transportasi umum miturut penelitian saka Negara Belanda.

Emotion: angry
Kentut iku normal. Kentut sing gak mambu iku normal. Bahkan kentut sing mambu sek isok dikategorikno normal nek gak diituti gejala sing aneh-aneh. Gak lanang gak wedok, pasti tau ngalami ngentut sing mambu badek, dan iku normal. Cuma nek luwe digatekno maneh, biasane entute wong wedok iku luwe badek timbang entute wong lanang. Hal iki mergo onoke perbedaan kandungan gas nang wetenge wong lanang karo wong wedok. Sing marakno bedo iku konsentrasi gas hidrogen sulfida. Gas iki sing marakno kentut iku dadi mambu. Dadakno, nang njero wetenge wong wedok iku, kandungan gas hidrogen sulfidane luwe akeh timbang wong lanang. Iku sing marakno entute wong wedok ambune luwe badek timbang entute wong lanang.

Emotion: shame
Urip dewe iku ancen berpotensi marakno kesepian. Tapi awak dewe kudu iling, gak kabeh uwong iku bakal terus siap sedia gawe awakmu. Dadi awakmu kudu mulai isok ngelakoni sembarangane dewe. Mulai teko mangan nang njobo dewe, belonjo dewe, berangkat kerjo dewe, pokok sembarange dewe. Hal iki ben awakmu gak ketergantungan ambek wong liyo. Dan awakmu kudu nekano nang diri sendiri, nek awakmu iku gak bakal dewean, soale onok Allah sing bakal ngawal awakmu nang ndi ae. Mulai teko kono, isok muncul rasa aman dan tenang nek awakmu lagi dewean dan gak bakal ngeroso kesepian. Dadi gawe awakmu sing bingung kudu nggolek konco disik gawe ngelakoni opo ae, coba mulai ngelakoni sembarang dewean.

Emotion: sad
Ulan wingi pas aku muleh bengi teko kuto Gadis, aku jumbule rambloko soale ketok tuyul nang pinggir dalan. Terus aku kelingan anjurane guru ngajiku nag wes petuk ngunuku dikongkon moco ayat kursi ambek moco shloawat sak akeh-akehe ben slamet ambek atine maleh anteng. Nah masalahe pas iku aku mlaku dewe ora ambek konco dadi yo tetep keweden. Masio moco ayak kursi sampek jibrat kabeh lambene ambek idu. Mangkane pake barang yo ngomong nag ancene metu bengi nag iso iku gowo konco soale nag ono opo-opo nang dalan ben ono koncone ben ayem atine. Masio ono konco nag wes kadung koyok ngeneki yo tetep podo keweden kabeh, lawong mlebu alas nag wes dalu masio ambek konco ae pikir-pikir.

Emotion: surprise
Jaman saiki wong iku wes akeh sing duwe utang mergo kebutuhane sing ora karoan. Nah kanggo nyukupi perkor iku maeng mangkane wong mesti utang. Nah opo se sing diarani utang iku maeng? sing diarani utang iku termasuk penggawean sing nyilah duwek tapi ono tambahane nag pas balekno, mboh iku sak itik utowo akeh, pokoke nag balekno iku mesti tambah akeh timabng pas waktu nyialh duwek. Nah perkoro iku maeng iso dadekno isin nang wong sing utang nag ancene wong iku maeng ora tau utang, terus dianggep wong sing ono nang pinggire iku dadi wong sugeh ambek derajate duwur. Nah wong sing nginiki biasane nag konangan utang mesti isine megilan.

Emotion: shame
Yen ono wong sing keno serangan panik, awak dhewe kudu nulungi dheweke supoyo iso dadi kalem. Opo meneh awak dhewe kui wong sing cerak karo dheweke. Awak dhewe paling ngerti opo sing nyebabke dheweke keno serangan panik kui. Awak dhewe uga wong sing paling ngerti tabiete dheweke lan opo sing lagi dipikirke. Yen wong kui iso ngerti alesan sing keno serangan panik kui, dheweke bakal luwih gampang golek coro kanggo nenangkene. Soale, yen awak dhewe ngekei stimulus sing salah kanggo gawe dheweke kalem, mungkin carane dhewe iso ora efektif lan sing paling parah iso gawe serangan panik kui soyo parah.

Emotion: fear
Yen awak dhewek kerep ngeroso diututi bar ngelakoke aktifitas rutin dhewe, koyo misale bali kantor, bali sekolah, lan sak liya-liyane, awak dhewe iso nyobo jajal rute bali utowo perjalanan sing bedo. Sing kesiji, awak dhewe iso nganggo rute sing koyo biasane nanging awak dhewe iso mampir-mampir disik. Sak ben dinone, awak dhewe iso mampir neng panggon sing bedo lan durasi sing bedo-bedo. Sing keloro, awak dhewe iso gawe rute sing ngalang seko tujuane dhewe. Sing ketelu, awak dhewe iso bali numpak kendaraan umum sing bedo-bedo. Misale biasane awak dhewe gawe ojek daring, awak dhewe iso jajal pisan-pisan numpak bis utowo angkot.

Emotion: fear
Pas aku SMP aku duwe konco sing uringe megilan awit teko rambut sampe kulite. Tapi bocahe kendele megilan ambek uwong-uwong karo bocah sak kelas barang kendele ora pokroh. Mari ngunu salah siji dino bocahe dilekno soale bocahe irenge megilan ambek salah sijine kaka kelas. Mari ngunu bocahe ora terimo akhire bocah iku maeng marani nang kelase kakak kelas maeng, terus ngelokno kaka kelase maeng. Akhire koncoku maeng ambek kakak kelase geger sampek diparani salah sijine guru sing pas iku ngulang nang kelas sing ono nang pinggire. Akhire Bocah loro maeng diukum polahe gelut maeng. Tapi sak durunge diukum bocah loro maeng dikongkon podo-podo salaman ben rukun maneh.

Emotion: angry
Toilet umum iku biasane wes bakalan onok simbol jenis kelamin ben uwong gak keliru gawe melbu. Tapi kadangan, sek onok ae toilet sing gak onok simbol iku dan marakno wong dadi ketuker-tuker. Biasane sing koyok ngono iku onok nang panggon pelosok utowo toilet umum sing onok nang deso. Nek wes ngono, awak dewe kudu bertindak ben gak tambah akeh uwong sing keliru maneh. Carane iku ngene. Pertama awakmu izin disik nang perangkat deso sekitar gawe masang simbol jenis kelamin iku mau. Terus awakmu nggawe stiker simbol jenis kelamin. Simbole isok mbok jupuk teko internet. Mbari ngono cetaken dewe. Terakhir garek tempel ae. Wes, dadi deh.

Emotion: shame
Kabeh wong mesti tau ngerasakake demam panggung. Apa maneh yen kaping sepisan ngomong ning ngarep. Sing paling ndredeg lan marai demam panggung kuwi yaiku anggepan wedi salah lan wedi dikomentari elek. Anggepan iki ana amarga ora ana apresiasi saka wong sing wis nampil lan diakibatake wong tuwa sing kurang perhatian lan ngewenehi pujian marang usaha anak. Kamangka, anak dadi angel nduwe rasa percaya diri. Banjur sing paling penting yaiku anak iki uga kudu didukung lan kudu dilatih ngomong ning ngarepe wong akeh saka njawab pertanyaan uga diajari ngomong sing cetha wiwit cilik kamangka anak ora wedi salah ning ngarepe wong akeh. 

Emotion: fear